cometadata/datacite-titles-descriptions-related-identifiers huggingface dataset:
DOI: 10.14457/cu.the.2008.2061
title: ปัญหากฎหมายและความร่วมมือในการป้องกันและปราบปรามโจรสลัดและการปล้นเรือโดยใช้อาวุธในช่องแคบมะละกา

description: จากรายงานสถิติโจรสลัดและการปล้นเรือโดยใช้อาวุธขององค์การทางทะเลระหว่างประเทศตั้งแต่ปี ค.ศ. 1998 ถึงปี ค.ศ. 2007 มีปริมาณการเกิดการกระทำผิดต่อเรือขึ้นในบริเวณช่องแคบมะละกาจำนวนมาก โดยจากลักษณะของการกระทำผิดนั้นในหลายกรณีที่ไม่เป็นการกระทำอันเป็นโจรสลัดตามอนุสัญญาสหประชาชาติว่าด้วยกฎหมายทะเล ค.ศ. 1982 เนื่องด้วยการกระทำดังกล่าวไม่เป็นไปตามคำจำกัดความของอนุสัญญาฉบับนี้ แต่ถึงอย่างไรก็ตามการกระทำผิดต่อเรือที่เกิดขึ้นในช่องแคบมะละกาเป็นภัยคุกคามต่อการเดินเรือทางทะเลซึ่งเป็นการกระทำผิดตามอนุสัญญาเพื่อการปราบปรามการกระทำอันมิชอบด้วยกฎหมายต่อความปลอดภัยในการเดินเรือทางทะเล ค.ศ. 1988 แต่มีเพียงประเทศสิงคโปร์เพียงประเทศเดียวที่ลงนามอนุสัญญาฉบับนี้ ดังนั้นอนุสัญญานี้จึงไม่สามารถบังคับใช้ได้กับกรณีที่เกิดการกระทำผิดขึ้นในช่องแคบมะละกา ด้วยเหตุที่การบังคับใช้กฎหมายเกี่ยวกับการกระทำอันเป็นโจรสลัดและการปล้นเรือโดยใช้อาวุธไม่สามารถแก้ปัญหาได้ ดังนั้นจึงมีความจำเป็นต้องพิจารณาถึงความร่วมมือในการป้องกันและปราบปรามโจรสลัดและการปล้นเรือโดยใช้อาวุธที่มีอยู่ในช่องแคบมะละกา ผลจากการศึกษาพบว่า ปัญหาโจรสลัดและการปล้นเรือโดยใช้อาวุธในช่องแคบมะละกาไม่สามารถแก้ไขได้โดยอาศัยเฉพาะแต่เพียงมาตรการทางกฎหมายเพียงอย่างเดียวเท่านั้น แต่ต้องอาศัยความร่วมมือทั้งในระดับระหว่างประเทศและระดับภูมิภาค
DOI: 10.14457/cu.the.2008.2062
title: การพัฒนาสารเคลือบผิวฐานฟันเทียมที่ปลดปล่อยฟลูออไรด์

description: การเกิดฟันผุในผู้ใส่ฟันเทียมบางส่วนถอดได้ฐานพลาสติก ได้นำมาสู่การพัฒนาสาร เคลือบผิวฐานฟันเทียมที่ปลดปล่อยฟลูออไรด์ เนื่องจากฟลูออไรด์เป็นสารที่มีศักยภาพสูงในการ ป้องกันฟันผุ สารเคลือบผิวฟันเทียมชนิดบ่มด้วยแสงถูกเตรียมขึ้นโดยการผสมมอนอเมอร์อะคริ เลต กับระบบสารริเริ่มปฏิกิริยาด้วยแสง แคมฟอร์ควิโนน และไดเมทิลอะมิโนเอทิลเมทาคริเลต ฟลูออไรด์ที่เลือกใช้เพื่อผสมกับสูตรเรซินสำหรับเป็นแหล่งฟลูออไรด์ คือ โซเดียมฟลูออไรด์ และ แคลเซียมฟลูออไรด์ ทดสอบสมบัติความแข็งผิว การดูดน้ำ การละลายน้ำ และการปลดปล่อย ฟลูออไรด์ ของสารเคลือบที่เตรียมขึ้น จากนั้นนำข้อมูลมาวิเคราะห์ทางสถิติเพื่อช่วยในการคัดเลือก สูตรที่ดีที่สุด ทำการศึกษาสมบัติของสูตรที่เลือกเพิ่มเติม คือ การปลดปล่อยฟลูออไรด์ในแต่ละวัน และการยึดติดกับฐานฟันเทียมชนิดบ่มด้วยความร้อน จากการศึกษาพบว่า วัสดุที่เตรียมจาก ส่วนผสมของมอนอเมอร์อะคริเลต (DU-DMA/GDA/TEGDMA/DEGME-MA ด้วยสัดส่วน 1.0/0.1/0.25/0.75 โดยโมล) และแคลเซียมฟลูออไรด์ สามารถใช้เป็นสารเคลือบผิวฐานฟันเทียมที่ ปลดปล่อยฟลูออไรด์ได้ จากการศึกษาการปลดปล่อยฟลูออไรด์ พบว่า สูตรผสมแคลเซียม ฟลูออไรด์ในช่วงร้อยละ 10-30 โดยน้ำหนักเรซิน ให้ผลการปลดปล่อยฟลูออไรด์ที่สม่ำเสมอใน ปริมาณที่เพียงพอสำหรับการป้องกันฟันผุ อย่างไรก็ตามปัญหาการยึดติดของสารเคลือบกับฐานฟัน เทียมสามารถปรับปรุงให้ดีขึ้นได้โดยการใช้สารสนับสนุนการเสริมฐานทาที่ผิวก่อนการเคลือบ
DOI: 10.14457/cu.the.2008.2063
title: การควบคุมความแม่นยำของการจำลองเชิงเวลาของวงจรสายส่งโดยการประมาณค่าการกระจายแรงดันและกระแสในสายด้วยฟังก์ชันเลขชี้กำลังแบบแบ่งท่อน

description: วิทยานิพนธ์ฉบับนี้เสนอวิธีใหม่ในการวิเคราะห์ผลตอบสนองเชิงเวลาของวงจรไฟฟ้าที่มีสายส่ง วิธีการที่นำเสนอไม่เพียงได้ผลวิเคราะห์ที่ปลายสายส่งเท่านั้นแต่รวมถึงการกระจายของแรงดันในสายส่ง โดยใช้การกระจายของแรงดันและกระแสเป็นตัวแปรตามวิธี Distribution State Variable (DSV) ที่นำเสนอ สมการคุณลักษณ์ของสายส่งในรูปสมการอนุพันธ์ย่อยจะถูกเปลี่ยนเป็นสมการอนุพันธ์สามัญขึ้นกับเวลา ซึ่งมีลักษณะเหมือนอุปกรณ์ทั่วไปเช่นตัวเก็บประจุ หรือตัวเหนี่ยวนำ โดยแบบจำลองเชิงเวลาของสายส่งถูกสร้างด้วยการแบ่งเวลาเป็นช่วงสั้นตามวิธี Backward Differentiation Formulae และความแม่นยำของผลวิเคราะห์วัดค่าความผิดพลาดจากการตัดปลาย ซึ่งนำไปใช้ควบคุมขนาดของขั้นเวลา อย่างไรก็ดีความซับซ้อนของการกระจายของแรงดันและกระแสเพิ่มขั้นตามเวลา จึงเสนอการใช้ฟังก์ชั่นเลขชี้กำลังแบ่งท่อนประมาณค่าการกระจายของแรงดันและกระแส ร่วมกับการแบ่งครึ่งท่อนที่สามารถจัดการจำนวนท่อนย่อยให้เปลี่ยนแปลงอย่างเหมาะสมและควบคุมความผิดพลาดของการประมาณให้น้อยกว่าสัดส่วนของค่าความผิดพลาดจากการตัดปลายโดยอัตโนมัติ โดยวิธีการที่นำเสนอนี้ทำให้สามารถแสดงและเก็บค่าการกระจายของแรงดันและกระแสในสายส่งโดยไม่ต้องเตรียมการแบ่งท่อนไว้ก่อนการวิเคราะห์ ทั้งนี้ได้แสดงผลทดลอง 5 ตัวอย่างโดยโปรแกรม MATLAB ผลทดลองที่ได้ใกล้เคียงกับโปรแกรม Hspice ซึ่งเป็นโปรแกรมได้รับการเชื่อถือ นอกจากนั้นยังแสดงการกระจายในสายส่งซึ่งเป็นจุดเด่นของวิธีการที่นำเสนอที่โปรแกรม Hspice ไม่สามารถทำได้ถ้าไม่มีการเตรียมการแบ่งท่อนไว้ล่วงหน้า
DOI: 10.14457/cu.the.2008.2064
title: การมีส่วนร่วมในพื้นที่สาธารณะของผู้หญิงโดยการส่งข้อความสั้นผ่านรายการเล่าข่าวทางโทรทัศน์

description: การวิจัยครั้งนี้มีวัตถุประสงค์เพื่อสำรวจการมีส่วนร่วมของเพศหญิง วิเคราะห์เนื้อหาและรูปแบบการแสดงความคิดเห็นของเพศหญิงที่สื่อสารผ่าน SMS ในรายการเล่าข่าวทั่วไปและรายการเล่าข่าวสำหรับสตรี วิเคราะห์เปรียบเทียบเนื้อหาและรูปแบบการแสดงความคิดเห็นของเพศหญิงที่สื่อสารผ่าน SMS ในรายการเล่าข่าวทางโทรทัศน์ทั้ง 2 ประเภทที่ออกอากาศในช่วงเดือนกันยายน-พฤศจิกายน พ.ศ. 2551 รวมทั้งสิ้น 10 รายการ โดยใช้กระบวนทัศน์ด้านสตรีนิยมแนวยุคหลังสมัยใหม่ (Post Modern Feminism) เป็นหลักในการวิเคราะห์ ผลการวิจัยพบว่า 1.ในรายการเล่าข่าวทั่วไป เพศหญิงมีปริมาณการมีส่วนร่วมน้อยกว่าเพศชายแต่เป็นจำนวนที่ไม่แตกต่างมากนัก ในขณะที่รายการเล่าข่าวสำหรับสตรี เพศหญิงมีปริมาณการมีส่วนร่วมมากกว่าเพศชายอย่างชัดเจน 2. ในรายการเล่าข่าวทั่วไปซึ่งมีลักษณะความเป็นเพศชายสูง พบว่า SMS ของเพศหญิงเป็นเนื้อหาด้านโลกภายนอก โดยเฉพาะด้านการเมือง ทั้งนี้ในเนื้อหาข่าวหนัก เพศหญิงจะสื่อสารเลียนแบบเพศชาย เช่น การใช้คำสบถ และในเนื้อหาข่าวเบา ผู้หญิงจะสื่อสารแบบเพศหญิง เช่น การแสดงอารมณ์ และการให้กำลังใจ 3. ในรายการเล่าข่าวสำหรับสตรีซึ่งมีลักษณะความเป็นเพศหญิงสูง พบว่า เพศหญิงมักนำเรื่องส่วนตัวมาใช้ในการเปิดประเด็นผ่าน SMS เพื่อทำให้กลายเป็นเรื่องส่วนรวม ทั้งนี้ผู้หญิงแสดงการสื่อสารแบบเพศหญิงอย่างเต็มที่และใช้พื้นที่แห่งนี้จำลองสังคมของผู้หญิงที่ขาดหายไป 4. ในรายการเล่าข่าวทั่วไป เพศหญิงเน้นแสดงความคิดเห็นต่อประเด็นโลกภายนอกและมีการใช้ภาษาที่รุนแรงตามแบบเพศชาย เช่น คำสบถ ในขณะที่รายการเล่าข่าวสำหรับสตรีนั้น เพศหญิงแสดงความคิดเห็นต่อประเด็นเรื่องส่วนตัวและครอบครัวเป็นหลัก และมีการใช้ภาษาที่อ่อนโยน จากข้างต้นแสดงให้เห็นว่าเมื่อผู้หญิงมีอำนาจในการเป็นผู้ส่งสาร ผู้หญิงสามารถใช้พื้นที่สาธารณะแห่งนี้ในการสร้างคุณค่าและความเป็นตัวตนของผู้หญิงให้สังคมได้รับรู้ โดยการนำเรื่องใกล้ตัวมาเปิดประเด็นและทำเรื่องส่วนตัวให้กลายเป็นเรื่องส่วนรวม อีกทั้งแสดงให้เห็นว่าอัตลักษณ์การสื่อสารในการแสดงความเป็นผู้หญิงสามารถเลื่อนไหลได้อย่างไม่ตายตัว ขึ้นอยู่กับกาละเทศะและความเหมาะสมของเพศผู้เป็นเจ้าของพื้นที่นั้น
DOI: 10.14457/cu.the.2008.2065
title: การวางแผนการจัดการสื่อสารเพื่อลดความเสี่ยงจากอุบัติภัยในจุฬาลงกรณ์มหาวิทยาลัย

description: การวิจัยครั้งนี้มีวัตถุประสงค์เพื่อศึกษาองค์ประกอบ ประเด็นและปัจจัยที่สำคัญในการสื่อสารเพื่อลดความเสี่ยงจากอุบัติภัยในจุฬาลงกรณ์มหาวิทยาลัยและเพื่อวางแผนการจัดการสื่อสารเพื่อลดความเสี่ยงจากอุบัติภัย โดยใช้การวิจัยเชิงคุณภาพร่วมกับการวิจัยเชิงประมาณ ได้แก่ การสัมภาษณ์เจาะลึก (In-depth Interview) จากกลุ่มผู้ให้ข้อมูล 3 กลุ่ม คือ อาจารย์ บุคลากรและนิสิต จำนวน 20 คน จากนั้นใช้วิธีการสำรวจ (Survey Research) จากกลุ่มประชากรในการศึกษาที่มีคุณลักษณะเดียวกันกับกลุ่มแรกจำนวน 511 คน โดยใช้แบบสอบถาม แล้วนำมาวิเคราะห์ข้อมูลด้วยโปรแกรม SPSS เพื่อวิเคราะห์สถิติเชิงพรรณนาและสถิติเชิงอ้างอิง ได้แก่ การวิเคราะห์ความแปรปรวนทางเดียว (One-way Analysis of Variance) ผลการวิจัยพบว่าทั้งกลุ่มอาจารย์ บุคลากร และนิสิตจุฬาฯ มีลักษณะการเผชิญความเสี่ยงจากอุบัติภัยประเภทลูกเสือ (Boy scouts) หรือผู้อดทนต่อความเสี่ยง (Risk tolerant) มากที่สุด ซึ่งลักษณะของกลุ่มนี้จะเป็นกลุ่มคนที่มีความวิตกกังวลเกี่ยวกับความปลอดภัยสูง ขณะเดียวกันก็เป็นผู้ที่มีวิธีการของตนเองในการจัดการกับปัญหาโดยมีหน่วยงานให้ความช่วยเหลือ การสื่อสารที่เหมาะสมสำหรับกลุ่มลักษณะนี้คือ การให้ข้อมูลข่าวสารทั่วไปเกี่ยวกับอันตรายจากอุบัติภัย โดยเน้นความเสี่ยงจากอันตรายและผลกระทบที่จะเกิดกับตัวเขาอย่างไร นอกจากนี้ยังพบว่ากลุ่มตัวอย่างมีความเห็นเกี่ยวกับโอกาสของอุบัติภัยที่เกิดจากการกระทำของมนุษย์มีมากกว่าธรรมชาติ โดยเฉพาะอุบัติภัยจากการจราจร การถูกรถชนจากการข้ามถนน การสะดุดวัตถุสิ่งของหรือพื้นต่างระดับและไฟไหม้ ซึ่งมีระดับของโอกาสในการเกิดภัยสูงสุดตามลำดับ ในขณะที่แผ่นดินไหวมีโอกาสเกิดขึ้นได้น้อยที่สุด แต่แผ่นดินไหวกลับมีระดับความรุนแรงสูงสุดมหาวิทยาลัยควรใช้การสื่อสารที่มากกว่าหนึ่งช่องทางเพื่อให้ประชากรสามารถเข้าถึงข้อมูลชุดเดียวกันได้กว้างขวาง โดยให้สอดคล้องกับความนิยมในการใช้สื่อโดยเฉพาะอินเทอร์เน็ตซึ่งเป็นช่องทางในการเข้าถึงข้อมูลของกลุ่มตัวอย่างทั้งสามกลุ่มสูงที่สุด และควรส่งเสริมการใช้สื่อบุคคลและสื่อกิจกรรมให้มากขึ้น พร้อมๆ กับการใช้โปสเตอร์และป้ายประชาสัมพันธ์ โดยเน้นที่เนื้อหาสารความเสี่ยงโดยใช้จิตวิทยาการสื่อสารในขั้นตอนการพัฒนาเนื้อหาสาร ซึ่งจะสามารถสร้างความตระหนักและเกิดพฤติกรรมในการสื่อสารเพื่อลดความเสี่ยงมากขึ้น นอกจากนี้ยังพบความแตกต่างที่มีนัยสำคัญทางสถิติ เช่น คณะหรือหน่วยงานที่สังกัด, อายุ, ประสบการณ์ในจุฬาฯ ต่างกันมีค่าเฉลี่ยผลรวมพฤติกรรมการสื่อสารความเสี่ยงที่แตกต่างกัน ข้อเสนอแนะสำหรับมหาวิทยาลัย คือ ควรมีหน่วยงานที่รับผิดชอบโดยตรง ซึ่งมีหน้าที่ในการสร้างจิตสำนึกความรับผิดชอบในเรื่องความปลอดภัยให้กับอาจารย์ บุคลากรและนิสิตให้มีทักษะทางด้านความปลอดภัย ส่งเสริมให้เกิดการสร้างเครือข่ายการสื่อสารเรื่องความปลอดภัยเพื่อให้เกิดการปฏิสัมพันธ์ระหว่างกันในฐานะผู้มีส่วนได้ส่วนเสียร่วมกัน
DOI: 10.14457/cu.the.2008.2066
title: แนวทางการพัฒนาจิตสำนึกสาธารณะสำหรับเยาวชนไทย : กรณีศึกษากลุ่มและเครือข่ายเยาวชนที่ทำงานด้านจิตสำนึกสาธารณะ

description: การวิจัยครั้งนี้มีวัตถุประสงค์เพื่อ 1) วิเคราะห์กระบวนการจัดกิจกรรมเพื่อพัฒนาจิตสำนึกสาธารณะสำหรับเยาวชนของกลุ่มและเครือข่ายเยาวชน 2) ศึกษาจิตสำนึกสาธารณะของเยาวชนที่เข้าร่วมกิจกรรมของกลุ่มและเครือข่ายเยาวชน และ 3) เพื่อนำเสนอแนวทางในจัดกิจกรรมเพื่อพัฒนาจิตสำนึกสาธารณะสำหรับเยาวชนไทย โดยมีกลุ่มนวัตกรรมเยาวชนเพื่อสังคม (YIY) กลุ่มเยาวชนแบล็กบอกซ์ (Black Box) และเครือข่ายเยาวชน 14 กลุ่มที่ดำเนินโครงการเยาวชนไทยไม่ทอดทิ้งสังคม เป็นกรณีศึกษา ผลการศึกษาพบว่ากรณีศึกษามีกระบวนการจัดกิจกรรมที่เป็นไปในแนวทางเดียวกัน คือ เป็นกิจกรรมเพื่อสังคม การอาสา การช่วยเหลือด้านการเงินเพื่อการดำเนินงาน การให้คำปรึกษา และ การจัดการความรู้ ซึ่งในระบบกระบวนการในการจัดกิจกรรมต่างๆ เหล่านี้ต่างเป็นส่วนหนึ่งที่สอดคล้องและเป็นไปตามกระบวนการบริหารคุณภาพวงจรเดมิ่ง ซึ่งจะเป็นส่วนสำคัญในการทำให้เกิดผลตอบแทนที่มีคุณค่านั่นคือ การทำให้เยาวชนเกิดการพัฒนาจิตสำนึกสาธารณะอย่างยั่งยืน เยาวชนกลุ่มตัวอย่างที่เข้าร่วมกิจกรรมของกรณีศึกษา ทุกคนมีคุณลักษณะของการเห็นแก่ประโยชน์ส่วนรวมอันเนื่องมาจากการไม่เห็นแก่ตัว และการเสียสละเพื่อสังคม อันเป็นองค์ประกอบของการมีจิตสำนึกสาธารณะซึ่งมีอยู่ในตัวของทุกคน แต่อาจจะต้องหาโอกาสที่จะมีการแสดงออกมา และได้รับการพัฒนาอย่างต่อเนื่อง ปัจจัยที่ส่งผลต่อการพัฒนาจิตสำนึกสาธารณะ ได้แก่ ครอบครัว ครู อาจาย์ เพื่อน สื่อสารมวลชน สภาพแวดล้อมที่อยู่รอบตัว สภาพปัญหา ภาวะวิกฤติ และตนเอง ขณะที่บทบาทของสถาบันต่างๆ ทางสังคมก็สามารถทำให้เกิดการพัฒนาจิตสำนึกสาธารณะได้นอกจากนั้นยังสามารถพัฒนาจิตสำนึกสาธารณะได้ด้วยแนวทางดังนี้ ปฏิรูประบบการศีกษา พัฒนาคุณภาพสื่อ ร่วมมือกันทำงาน และดำเนินการอย่างต่อเนื่อง แนวทางในการจัดกิจกรรมเพื่อพัฒนาจิตสำนึกสาธารณะสามารถกระทำได้ทั้งการจัดกิจกรรมที่เยาวชนเป็นผู้นำกิจกรรม ได้แก่ การรวมกลุ่มกันทำกิจกรรมเพื่อสังคม กิจกรรมที่เยาวชนเป็นผู้เข้าร่วมกิจกรรมได้แก่กิจกรรมอาสาสมัครต่างๆ และกิจกรรมที่สามารถทำได้ในชีวิตประจำวัน เช่น การดูหนัง การเก็บขยะในที่สาธารณะ การหยุดรถให้คนข้ามถนนตรงทางม้าลาย เป็นต้น
DOI: 10.5281/zenodo.3557244
title: Metasomatic reactions between Archean dunite and trondhjemite at the Seqi Olivine Mine in Greenland

description: Supplementary materials relating to the paper: Metasomatic reactions between Archean dunite and trondhjemite at the Seqi Olivine Mine in Greenland by Wyatt et al.
DOI: 10.5281/zenodo.3557245
title: Metasomatic reactions between Archean dunite and trondhjemite at the Seqi Olivine Mine in Greenland

description: Supplementary materials relating to the paper: Metasomatic reactions between Archean dunite and trondhjemite at the Seqi Olivine Mine in Greenland by Wyatt et al.
DOI: 10.14457/tu.the.2018.1056
title: การปรับปรุงกระบวนการประกอบแกนหมุนของฮาร์ดดิสก์โดยใช้วิธีพื้นผิวผลตอบสนอง

description: งานวิจัยนี้มุ่งเน้นที่จะเพิ่มความสามารถของกระบวนการผลิตแกนหมุนของฮาร์ดดิสก์เนื่องจากปัญหาในปัจจุบันที่บริษัทกรณีศึกษาพบคือ ค่าแรงบิดเฉลี่ยของแกนหมุนฮาร์ดดิสก์ ซึ่งเป็นคุณลักษณะทางคุณภาพหนึ่งของผลิตภัณฑ์ มีค่าความสามารถของกระบวนการ (Process capability , Cpk ) ต่ำกว่าที่ต้องการคือ 1.33 ส่งผลให้มีของเสียเกิดขึ้นในกระบวนการจำนวนหนึ่ง และมีค่าใช้จ่ายที่เกิดขึ้นเพื่อจัดการของเสียนี้ปีละกว่า 440,000บาท เพื่อแก้ปัญหาดังกล่าว งานวิจัยนี้จึงดำเนินการศึกษาเพื่อลดของเสียโดยเริ่มจากการวิเคราะห์หาปัจจัยการผลิตที่มีผลต่อแรงบิดเฉลี่ยซึ่งเป็นคุณลักษณะทางคุณภาพสำคัญของแกนหมุนของฮาร์ดดิสก์โดยใช้หลักการวิเคราะห์คุณลักษณะของความเสียหายและผลกระทบที่มาจากกระบวนการ ( Process failure mode and effect analysis ,PFMEA ) ผลการวิเคราะห์พบว่ามี 3 ปัจจัยที่มีผลต่อค่าแรงบิดเฉลี่ย ได้แก่ 1) ปริมาณกาว 2) น้ำหนักของตุ้มน้ำหนักขณะกดประกอบ และ 3) เวลาที่ใช้ตุ้มน้ำหนักขณะกดประกอบ แต่ด้วยปัจจัยที่ 3 ไม่สามารถนำมาศึกษาได้ เนื่องจากติดข้อจำกัดของเครื่องจักร ผู้วิจัยจึงศึกษาถึงค่าที่เหมาะสมที่สุดของการปรับตั้งในการผลิตของปัจจัยปริมาณกาว และน้ำหนักของตุ้มน้ำหนักขณะกดประกอบ โดยการประยุกต์ใช้หลักการวิเคราะห์พื้นผิวผลตอบสนอง ผลจากศึกษาพบว่าปริมาณกาว ไม่ได้มีผลต่อค่าแรงบิดเฉลี่ยอย่างมีนัยสำคัญและค่าที่เหมาะสมของการปรับตั้ง น้ำหนักของตุ้มน้ำหนักขณะกดประกอบเท่ากับ 1,050 กรัม เมื่อนำค่าดังกล่าวไปทดลองผลิตชิ้นงาน พบว่าได้ค่าแรงบิดเฉลี่ยหลังการปรับปรุงเท่ากับ 0.9091 กรัมต่อเซนติเมตร และพบว่าค่า Cpk หลังปรับปรุงเท่ากับ 1.80 ซึ่งสูงกว่าค่าที่บริษัทกำหนด ผู้วิจัยจึงได้นำค่าปรับตั้งที่ได้ของแต่ละปัจจัยไปใช้กับการผลิตปกติต่อไป
DOI: 10.14457/tu.the.2018.1057
title: การลดของเสียในกระบวนการผลิตไพวอตด้วยกระบวนการทาง ซิกซ์ ซิกมา

description: งานวิจัยนี้ศึกษาเกี่ยวกับกระบวนการผลิตชิ้นส่วนประกอบฮาร์ดดิสก์ไดรฟ์ ซึ่งเรียกว่า ไพวอต โดยใช้วิธีการซิกซ์ ซิกมา เข้ามาช่วยวิเคราะห์และปรับปรุงปัญหา เริ่มศึกษาการเก็บข้อมูลจำนวนของเสียที่ออกจากกระบวนการ และพบว่าคุณภาพวิกฤต คือ ค่าแรงบิด โดยโมเดล A มีจำนวนการทิ้งของเสียประเภทนี้สูงที่สุด ซึ่งของเสียมี 2 ประเภท คือ ค่าความแตกต่างระหว่างค่าแรงบิดสูงสุดและต่ำสุด และค่าเฉลี่ยของค่าแรงบิด จากนั้นทำการวัดตัวปัญหาพบว่า ส่งผลให้ความสามารถของกระบวนการน้อยกว่า 1.33 อีกทั้งมีค่าออกนอกช่วงควบคุม ในขั้นตอนการวิเคราะห์หาสาเหตุนั้น เทคนิคการวิเคราะห์ลักษณะข้อบกพร่องและผลกระทบถูกนำมาใช้เพื่อหาปัจจัยสำคัญที่ทำให้เกิดของเสียจากกระบวนการผลิต ซึ่งพบว่าปัจจัยความเร็วและระยะทางของพุชเชอร์นั้นส่งผลให้เกิดของเสียในกระบวนการ จากนั้นทำการทดสอบความมีนัยสำคัญของสาเหตุที่เป็นไปได้ และทำการออกแบบการทดลองเพื่อหาระดับที่เหมาะสมของแต่ละปัจจัยโดยใช้การออกแบบการทดลองแบบแฟคทอเรียลเพื่อการปรับปรุงการผลิต และทำการปรับระดับปัจจัยการผลิตตามที่ศึกษา รวมถึงควบคุมกระบวนการเป็นขั้นตอนสุดท้าย จากการศึกษาพบว่าสามารถลดปริมาณของเสียของค่าแรงบิดลง 50% และเพิ่มความสามารถในกระบวนการผลิตให้มากกว่า 1.33 โดยใช้เทคนิคการควบคุมกระบวนการเชิงสถิติเพื่อเฝ้าติดตามกระบวนการอย่างต่อเนื่อง
DOI: 10.14457/tu.the.2018.1058
title: การจัดการความรู้งานซ่อมเครื่องจักรกล: กรณีศึกษาองค์กรผลิตไฟฟ้า

description: งานวิจัยนี้เป็นการนำการจัดการความรู้มาประยุกต์ใช้ในการเพิ่มประสิทธิภาพการแก้ปัญหางานซ่อมเครื่องจักรกล โดยงานวิจัยนี้ได้ทำการศึกษาองค์กรกรณีศึกษาซึ่งเป็นองค์กรผลิตไฟฟ้า ในส่วนของงานซ่อมเครื่องจักรกล ซึ่งประสบปัญหาด้านเวลาในการแก้ปัญหางานซ่อมแต่ละครั้งใช้เวลามาก งานวิจัยนี้ได้นำเครื่องมือในการจัดการความรู้ไปใช้ในการวิเคราะห์ บ่งชี้สถานะภาพการจัดการความรู้ ผลจากการวิเคราะห์พบว่าในองค์กรยังไม่มีมาตรฐานในการรวบรวมความรู้เชิงเทคนิค วิธีการในการซ่อมเครื่องจักรที่ถูกวิธี ไม่มีช่องทางในการเข้าถึงความรู้ที่สะดวก รวดเร็ว อีกทั้งการแบ่งปันแลกเปลี่ยนความรู้ยังดำเนินการได้ไม่สมบูรณ์ ผู้วิจัยจึงได้มีการจัดตั้งทีมงานการจัดการความรู้ และออกแบบระบบเทคโนโลยีสารสนเทศ ได้แก่ อินทราเน็ต/เวปเพจ เพื่อให้การเข้าสู่ระบบของผู้ใช้งานและการเข้าถึงฟังก์ชั่งการใช้งานต่าง ๆ ได้อย่างสะดวกและรวดเร็ว รวมทั้งนำเสนอให้มีการใช้เวทีแลกเปลี่ยนความรู้ในรูปแบบของมัลติมีเดีย ผลจากการนำการจัดการความรู้ไปประยุกต์ใช้ในองค์กรกรณีศึกษาพบว่าเวลาเฉลี่ยที่ใช้ในการซ่อมเครื่องจักรกลแต่ละครั้งลดลงจาก 150.9 นาที เป็น 136.5 นาที และผู้ใช้งานมีความพึงพอใจในระบบการจัดการความรู้ เพิ่มขึ้นจากร้อยละ 43 เป็น ร้อยละ 70 ซึ่งผลจากการจัดการความรู้ทำให้ประสิทธิภาพในการทำงานเพิ่มขึ้นอย่างชัดเจน
DOI: 10.14457/tu.the.2018.1059
title: การวิเคราะห์การทดแทนเครื่องจักร: กรณีศึกษาผู้ผลิตแม่พิมพ์

description: บทความนี้ศึกษาเกี่ยวกับการทดแทนเครื่องจักรโดยใช้กรณีศึกษาผู้ผลิตแม่พิมพ์ ในธุรกิจดังกล่าวมีการใช้งานเครื่องจักรที่สำคัญ คือ เครื่องตัดโลหะด้วยไฟฟ้า Wire Cut EDM ที่สามารถตัดชิ้นงานได้หลากหลาย ให้ขนาดชิ้นงานเที่ยงตรง ให้ผิวชิ้นงานเรียบ เป็นต้น เมื่อมีการใช้งานเครื่องจักรเป็นระยะเวลานาน ประสิทธิภาพของเครื่องจักรลดลง เกิดปัญหาระหว่างการใช้งาน ส่งผลให้กำลังการผลิตลดลง และเกิดค่าใช้จ่ายในการซ่อมบำรุง งานวิจัยนี้ได้วิเคราะห์ความคุ้มค่าในการลงทุน โดยพิจารณาระยะเวลาคืนทุน (Payback Period) ค่าใช้จ่ายที่เป็นมูลค่าเทียบเท่ารายปี (Annual Worth) มูลค่าเงินปัจจุบัน (Net Present Value) ผลการศึกษาสามารถวิเคราะห์การทดแทนทรัพย์สิน พบว่าเครื่องตัดโลหะด้วยไฟฟ้า Wire Cut EDM แบบ Multi cutting มีความเหมาะสมที่จะลงทุนเพราะโครงการมีระยะเวลาคืนทุนและผลตอบแทนการลงทุนที่เหมาะสม
DOI: 10.14457/tu.the.2018.1060
title: การเปรียบเทียบการทำงานของกระบวนการกัดอาร์คไฟฟ้าด้วยเส้นลวดด้วยวิธีทากูชิโดยเส้นลวดทองเหลืองและเส้นลวดทองเหลืองเคลือบสังกะสี

description: งานวิจัยนี้มีวัตถุประสงค์เพื่อเปรียบเทียบการทำงานของกระบวนการกัดอาร์คไฟฟ้าด้วยเส้นลวดด้วยวิธีทากูชิโดยเส้นลวดทองเหลืองและเส้นลวดทองเหลืองเคลือบสังกะสี ด้วยเครื่องกัดอาร์คไฟฟ้าด้วยเส้นลวด (WEDM) ซึ่งชิ้นงานที่ใช้ศึกษาคือโลหะโคบอลต์โครเมียม (CoCr) โดยศึกษาหาปัจจัยที่ส่งผลต่อความเรียบผิว (Ra) อัตราการขจัดเนื้องาน (MRR) และความกว้างของรอยตัด (Kerf width) ซึ่งปัจจัยที่ต้องการศึกษาประกอบด้วย กระแสไฟฟ้า (I) ความเร็วในการเดินเส้นลวด (Ws) และความต่างศักย์ (V) โดยลำดับของการทดลองจะถูกแบ่งเป็น 3 ระดับ โดยใช้ Orthogonal Array ชนิด L9 จากการศึกษาพบว่าเส้นลวดทองเหลืองเคลือบสังกะสีที่มีการปรับค่ากระแสไฟฟ้าอยู่ที่ 7 แอมแปร์ ความเร็วในการเดินเส้นลวดเท่ากับ 12 เมตรต่อวินาที และความต่างศักย์เท่ากับ 10 โวลต์ เป็นค่าปัจจัยที่ส่งผลต่ออัตราการขจัดเนื้องานที่มากที่สุด คือ 96.83 ตารางมิลลิเมตรต่อนาที และการปรับค่ากระแสไฟฟ้าอยู่ที่ 5 แอมแปร์ ความเร็วในการเดินเส้นลวดเท่ากับ 8 เมตรต่อวินาที และความต่างศักย์เท่ากับ 8 โวลต์ เป็นค่าปัจจัยที่ส่งผล ต่อความเรียบผิวอยู่ในระดับดีที่สุด คือ 1.56 ไมโครเมตร
DOI: 10.14457/tu.the.2018.1061
title: การออกแบบค่าพารามิเตอร์ที่เหมาะสมของกระบวนการติดเลนส์รวมแสงในการผลิตสายเคเบิลใยแก้วนำแสง

description: งานวิจัยนี้มีวัตถุประสงค์เพื่อออกแบบการปรับตั้งค่าพารามิเตอร์ที่เหมาะสมของกระบวนการผลิตในขั้นตอนการติดเลนส์รวมแสงในการผลิตสายเคเบิลใยแก้วนำแสง โดยวัดคุณภาพจากการเปรียบเทียบค่าความเข้มแสงที่สูญเสียไปหลังการติดเลนส์รวมแสง จากการใช้แผนภาพแสดงเหตุและผลในการคัดเลือกปัจจัยที่ส่งผลต่อกระบวนการ พบว่ามี 3 ปัจจัยที่ส่งผล คือ การตั้งค่าตำแหน่งชดเชยของเลนส์ การกำหนดความเข้มแสงยูวีในการบ่ม และระยะเวลาในการบ่มด้วยแสงยูวี ผลจากการทดลองโดยใช้แผนการทดลองเชิงแฟกทอเรียลแบบสองระดับ พบว่าปัจจัยระยะเวลาในการบ่มด้วยแสงยูวีไม่มีผลต่อค่าความเข้มแสงที่สูญเสียไป เมื่อนำผลการทดลองที่ได้ไปวิเคราะห์หาค่าการปรับตั้งพารามิเตอร์ที่เหมาะสม พบว่าการตั้งค่าตำแหน่งชดเชยของเลนส์ที่เหมาะสม คือ 0.2 ไมโครเมตร และการตั้งค่าความเข้มแสงยูวีที่เหมาะสม คือ 50 มิลลิวัตต์ต่อตารางเซนติเมตร เมื่อนำค่าระดับพารามิเตอร์ที่เหมาะสมไปทดลองผลิต พบว่าเปอร์เซ็นต์ของเสียลดลงเมื่อเทียบกับจำนวนของเสียจากการใช้ค่าการปรับตั้งพารามิเตอร์แบบเดิมอย่างมีนัยสำคัญ
DOI: 10.14457/tu.the.2018.1062
title: การออกแบบการทดลองเพื่อวิเคราะห์ปัจจัยที่ส่งผลต่อการวัดความสูงของชิ้นส่วนประกอบโทรศัพท์ด้วยเครื่องวัดความสูง

description: กระบวนการวัดความสูงของเครื่องวัดความสูง เป็นกระบวนการสำคัญในการตรวจสอบความผิดปกติในการประกอบชิ้นส่วนภายในโทรศัพท์ ปัจจุบันพบว่าผลจากความสูงที่วัดได้มีค่าความสามารถของกระบวนการเท่ากับ 1.18 โดยมีค่าเฉลี่ยความสูงที่วัดได้แตกต่างจากค่าความสูงมาตรฐาน งานวิจัยนี้จะทำการศึกษาเพื่อหาระดับปัจจัยของแต่ละปัจจัยที่เหมาะสมเพื่อเพิ่มความสามารถของกระบวนการวัด โดยปัจจัยที่ทำการศึกษาในการทดลอง คือ ปัจจัยขนาดพื้นที่จุดวัด ความเร็วในการเคลื่อนที่ของหุ่นยนต์และระยะความสูงจากหัววัดถึงชิ้นงาน จึงได้ทำการออกแบบการทดลองชนิดสุ่มสมบูรณ์เพื่อศึกษาความมีอิทธิพลของแต่ละปัจจัย จากนั้นจึงทำการออกแบบการทดลองเชิงแฟกทอเรียล 2k แฟกทอเรียล เพื่อวิเคราะห์ผลของอิทธิพลของแต่ละปัจจัยและการมีอันตรกิริยาร่วมของแต่ละปัจจัย จากนั้นทำการออกแบบการทดลองด้วยวิธีการถดถอยของพื้นที่ผิวสะท้อนเพื่อให้ได้สมการที่จะใช้ในการวิเคราะห์หาระดับปัจจัยที่เหมาะสม ซึ่งพบว่า ปัจจัยขนาดพื้นที่จุดวัด 0.2x0.2 ตร.มม. ปัจจัยความเร็วในการเคลื่อนที่ของหุ่นยนต์ 20 มม./วินาที และปัจจัยระยะความสูงจากหัววัดถึงชิ้นงาน 48 มม. ซึ่งทำให้ค่าความแตกต่างของความสูงจากเครื่องวัดความสูงมีค่าใกล้กับค่าความสูงมาตรฐาน โดยหลังจากปรับปรุงกระบวนการผลิตแล้วสามารถเพิ่มค่าความสามารถของกระบวนการวัดเป็น 1.58 ในเฟสที่ 1 เดือนมกราคม และ 1.61 ในเฟสที่ 2 เดือนมีนาคม ซึ่งเพิ่มขึ้นจากกระบวนการปัจจุบันถึง 36.4%
DOI: 10.14457/tu.the.2018.1063
title: การออกแบบปัจจัยการผลิตที่เหมาะสมสำหรับการเคลือบแบบหนาพิเศษบนแผ่นวงจรอิเล็กทรอนิกส์

description: งานวิจัยนี้ทำการศึกษาเพื่อออกแบบค่าปรับตั้งของพารามิเตอร์ในการเคลือบแบบหนาพิเศษของแผงวงจรอิเล็กทรอนิกส์ โดยความหนาของสารเคลือบที่ต้องการคือมีค่าเฉลี่ย 700 + 100 ไมโครเมตร ซึ่งเป็นการเคลือบที่หนากว่าการเคลือบแผงวงจรแบบทั่วไปที่ผลิตถึง 10 เท่าตัว เพื่อให้ได้ความหนาของสารเคลือบสูงตามที่ลูกค้าต้องการงานวิจัยเริ่มจากการใช้เครื่องมือทางคุณภาพวิเคราะห์หาปัจจัยที่ส่งผลต่อความหนา และคุณภาพของการเคลือบ พบว่ามี 4 ปัจจัย คือ จำนวนชั้นของการเคลือบ ความหนืดของน้ำยา อัตราการไหล และความเร็ว จากนั้นทำการทดลองโดยใช้แผนการทดลองแฟคทอเรียลบางส่วนสำหรับ 4 ปัจจัย (2 4-1) ผลจากกการวิเคราะห์ข้อมูลการทดลองพบว่า ค่าการปรับตั้งพารามิเตอร์ที่เหมาะสม คือ จำนวนชั้นการเคลือบ 5 ครั้ง ความหนืดของน้ำยา 73 เซนติพอยส์ และอัตราการไหล 0.1 กรัมต่อวินาที หลังจากทำการทดลองเพื่อยืนยันผลจนเป็นที่น่าพอใจ จึงได้นำค่าการปรับตั้งพารามิเตอร์ที่ได้ไปใช้ผลิตจริงพบว่า ชิ้นงานที่ผลิตได้ผ่านข้อกำหนดทางคุณภาพของลูกค้าได้อย่างเป็นที่น่าพอใจ กล่าวคือ ได้ค่าความหนาเฉลี่ยของการเคลือบคือ 702.33 ไมโครเมตร และมีของเสียต่ำกว่าร้อยละ 5
DOI: 10.14457/tu.the.2018.1064
title: การศึกษาสาเหตุความผิดพลาดในการวัดขนาดของงานพลาสติกด้วยหลักการวิเคราะห์ระบบการวัด (MSA): กรณีศึกษา โรงงานชิ้นส่วนผลิตภัณฑ์อิเล็กทรอนิกส์

description: งานวิจัยฉบับนี้มีวัตถุประสงค์เพื่อศึกษาประสิทธิภาพและความสามารถของระบบการวัดของโรงงานชิ้นส่วนผลิตภัณฑ์อิเล็กทรอนิกส์แห่งหนึ่ง เนื่องจากความคลาดเคลื่อนของระบบการวัดทำให้ข้อมูลนั้นไม่เหมาะสำหรับใช้วิเคราะห์กระบวนการผลิต และส่งผลให้ลูกค้าร้องเรียนจึงเป็นที่มาของการศึกษานี้โดยทำการวิเคราะห์ระบบการวัด (Measurement System Analysis, MSA) ศึกษาผ่านเครื่องมือวัด 3 ชนิด คือ ไมโครมิเตอร์ เวอร์เนียร์คาลิปเปอร์ และกล้องวิดีโอวัดงานความละเอียดสูง 3 แกน (Vertical Non-Contact Video Measurement Machine, VNM) ผลการศึกษาพบว่า ค่าความเอนเอียง ความเป็นเชิงเส้น และความมีเสถียรภาพอยู่ในเกณฑ์ยอมรับได้ แต่ความสามารถด้านความแม่นยำของสภาพปัจจุบันไม่ผ่านเกณฑ์จาก GR&R เท่ากับ 49.13 เปอร์เซ็นต์ P/TV เท่ากับ 53.85 เปอร์เซ็นต์ และ ndc เท่ากับ 1 จึงใช้แผนผังเหตุและผลวิเคราะห์สาเหตุทำการยืนยันด้วยหลักการ 3 GEN พบว่า 1) พนักงานวัดแต่ละคนวัดงานในตำแหน่งที่ต่างกัน 2) ขาดทักษะ ความรู้ความเข้าใจเกี่ยวกับความสำคัญของการวัด 3) เครื่องมือวัดที่ใช้ไม่ละเอียดพอ จึงได้ทำการปรับปรุงโดยเปลี่ยนเครื่องมือวัดที่มีความละเอียดมากกว่าเดิมจากเวอร์เนียร์ คาลิปเปอร์ เป็น VNM ทำให้ค่า GR&R, P/TV ลดลง เท่ากับ 8.62 เปอร์เซ็นต์ และ 10.09 เปอร์เซ็นต์ และค่า ndc เพิ่มขึ้นเท่ากับ 4 ผ่านเกณฑ์ ส่วนสาเหตุความผันแปรของข้อมูลนับมาจากพนักงานไม่เข้าใจเกณฑ์การตัดสิน จึงได้แก้ปัญหาด้วยการสร้างมาตรฐานการปฏิบัติงานเกณฑ์การยอมรับลักษณะทางกายภาพของชิ้นงานให้มีความชัดเจน จัดอบรมพนักงาน หลังการปรับปรุงทำให้เปอร์เซนต์ประสิทธิผลความสามารถในการวัดซ้ำดีขึ้น 53.33 เปอร์เซ็นต์ เพิ่มเป็น 80 เปอร์เซ็นต์
DOI: 10.14457/tu.the.2018.1065
title: การคัดเลือกผู้แทนจำหน่าย: กรณีศึกษาโรงงานผลิตแผงวงจรไฟฟ้าชนิดยืดหยุ่นได้

description: การคัดเลือกผู้ผลิตเป็นกิจกรรมสำคัญต่อกระบวนการจัดซื้อในการจัดการห่วงโซ่อุปทานเนื่องจากบทบาทที่สำคัญของลักษณะของผู้ผลิตเกี่ยวข้องกับ ราคา คุณภาพ การส่งมอบและการบริการเพื่อให้บรรลุวัตถุประสงค์ของห่วงโซ่อุปทาน บทความนี้ใช้หลักการของระบบการจัดการคุณภาพ (ISO9001) กระบวนการประเมินในอุตสาหกรรมรถยนต์ (IATF16949) และแนวคิดการจัดการกระบวนการ (VDA6.3) เพื่อสร้างความพึงพอใจในประเด็น คุณภาพการจัดส่งและบริการทั้งหมด คู่มือการเลือกและประเมินซัพพลายเออร์ของกรณีศึกษา ซัพพลายเออร์ที่พิจารณานั้นรวมถึงผู้จัดจำหน่ายชิ้นส่วนอิเล็กทรอนิกส์ โดยการวิเคราะห์หลักการจะพิจารณาห้ามิติหลัก 1) ระบบการจัดการทั่วไป 2) การวางแผนและการพัฒนากระบวนการ 3) การจัดการห่วงโซ่อุปทาน 4) กระบวนการทำงานและ 5) การสนับสนุนลูกค้า คู่มือฉบับร่างได้รับการทดสอบและใช้งานแล้ว การเปลี่ยนแปลงบางอย่างเกิดขึ้นจากการทดสอบและสามารถกำหนดเป็นคู่มือตรวจประเมินขั้นสุดท้าย
DOI: 10.17632/gbng4f27xv.1
title: Data for: Dietary reconstruction of the Moravian Lombard population (Kyjov, 5th- 6th centuries AD, Czech Republic)

description: Complete list of isotopic data
DOI: 10.15468/jau6oy
title: Uncovering the Grylloidea and Tettigonioidea (Orthoptera: Ensifera) in the Forest Research Center (Sepilok) Entomological Collection

description: This dataset contains the digitized treatments in Plazi based on the original journal article Tan, Ming Kai, Japir, Razy, Chung, Arthur Y. C. (2019): Uncovering the Grylloidea and Tettigonioidea (Orthoptera: Ensifera) in the Forest Research Center (Sepilok) Entomological Collection. Zootaxa 4701 (4): 301-349, DOI: https://doi.org/10.11646/zootaxa.4701.4.1